CELEX: 32020D0963
Language: da
Date: 2020-06-26 00:00:00
Title: Rådets afgørelse (EU) 2020/963 af 26. juni 2020 om indgåelse af en protokol om ændring af Euro-Middelhavs-aftalen om luftfart mellem Det Europæiske Fællesskab og dets medlemsstater på den ene side og Kongeriget Marokko på den anden side for at tage højde for Republikken Bulgariens og Rumæniens tiltrædelse til Den Europæiske Union

6.7.2020   
               
               
                  DA
               
               
                  Den Europæiske Unions Tidende
               
               
                  L 214/1
               
            
         RÅDETS AFGØRELSE (EU) 2020/963
         af 26. juni 2020
         om indgåelse af en protokol om ændring af Euro-Middelhavs-aftalen om luftfart mellem Det Europæiske Fællesskab og dets medlemsstater på den ene side og Kongeriget Marokko på den anden side for at tage højde for Republikken Bulgariens og Rumæniens tiltrædelse til Den Europæiske Union
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a) og artikel 218, stk. 8, første afsnit,
         under henvisning til akten vedrørende Republikken Bulgariens og Rumæniens tiltrædelse til Den Europæiske Union, særlig artikel 6, stk. 2,
         under henvisning til forslag fra Europa-Kommissionen,
         under henvisning til godkendelse fra Europa–Parlamentet (1), og
         ud fra følgende betragtninger:
         
                     (1)
                  
                  
                     Rådet bemyndigede den 5. december 2004 Kommissionen til at forhandle en Euro-Middelhavs-aftale om luftfart mellem Det Europæiske Fællesskab og dets medlemsstater og Marokko på den anden side..
                  
               
                     (2)
                  
                  
                     Euro-Middelhavs-aftalen om luftfart mellem Det Europæiske Fællesskab og dets medlemsstater på den ene side og Kongeriget Marokko på den anden side (2) (i det følgende benævnt »aftalen«), blev underskrevet i Bruxelles den 12. december 2006.
                  
               
                     (3)
                  
                  
                     Traktaten om Republikken Bulgariens og Rumæniens tiltrædelse til Den Europæiske Union blev undertegnet i Luxembourg den 25. april 2005 og trådte i kraft den 1. januar 2007.
                  
               
                     (4)
                  
                  
                     Der er behov for en protokol om ændring af aftalen for at tage højde for Republikken Bulgarien og Rumæniens tiltrædelse til Den Europæiske Union.
                  
               
                     (5)
                  
                  
                     Protokollen blev underskrevet den 18. juni 2012.
                  
               
                     (6)
                  
                  
                     Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab.
                  
               
                     (7)
                  
                  
                     Protokollen bør godkendes —
                  
               VEDTAGET DENNE AFGØRELSE:
         
            Artikel 1
            Protokollen om ændring af Euro-Middelhavs-aftalen om luftfart mellem Det Europæiske Fællesskab og dets medlemsstater på den ene side og Kongeriget Marokkos regering på den anden side for at tage højde for Republikken Bulgariens og Rumæniens tiltrædelse til Den Europæiske Union (»protokollen«) godkendes herved på vegne af Den Europæiske Union og dens medlemsstater (3).bilag til
         
         
            Artikel 2
            Formanden for Rådet foranstalter på Unionens og dens medlemsstaters vegne den notifikation, der er omhandlet i artikel 4 i protokollen (4) og afgiver følgende erklæring:
            
               «Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra den nævnte dato alle Det Europæiske Fællesskabs rettigheder og påtager sig alle dets forpligtelser. Henvisning til »Det Europæiske Fællesskab« eller til »Fællesskabet« i teksten til aftalen og protokollen gælder i givet fald som henvisninger til »Den Europæiske Union« eller til »Unionen««.
            
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 26. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Godkendelse fra 17.6.2020 (endnu ikke offentliggjort i EUT).
         
            (2)  EUT L 386 af 29.12.2006, s. 57.
         
            (3)  Teksten til protokollen er offentliggjort i EUT L 200 af 27.7.2012, s. 25 sammen med afgørelsen om undertegnelse og midlertidig anvendelse.
         
            (4)  Datoen for protokollens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.